Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: már a 15/1991. (IV. 13.) AB határozat is megállapította. Nem lenne helyes, ha éppen a jogszabályban előírt diákigazolvány teremtene technikai lehetőséget alkotmánysértő adatkezelési gyakorlat kialakulásához. Ezért javasolom, hogy az
Paragraph Index: 1699

már a 15/1991. (IV. 13.) AB határozat is megállapította. Nem lenne helyes, ha éppen a jogszabályban előírt diákigazolvány teremtene technikai lehetőséget alkotmánysértő adatkezelési gyakorlat kialakulásához. Ezért javasolom, hogy az igazolványchip ne tartalmazzon az adatalany egyedi azonosítására alkalmas adatot. A diákigazolvány felmutatása, a gépi olvasásra nem alkalmas adattartalom az adatkezelés céljának elérésére rendszerint elégséges. Ha pedig olyan kedvezményt kívánnak a diákoknak nyújtani, amely csak meghatározott alkalommal, illetve korlátozott mértékben vehető igénybe, akkor az igénybevétel regisztrálása a telefonkártyához hasonlóan, elektronikusan előre kódolt anonim kedvezményegységek levonásával történhetne. Iskolaspecifikus kedvezmények esetén elégséges lenne az oktatási intézmény kódját elektronikusan tárolni. A chipen tárolt adatok gépi olvashatósága korlátozza az adatalanyt abban, hogy hozzáférjen az igazolványában róla kezelt adatokhoz, ezért indokolt lenne az oktatási intézményeket a rendeletben arra kötelezni, hogy külön megállapodásban meghatározott kedvezmények esetén előzetesen nyilvánosságra hozzák a chipen rögzítendő személyes adatok körét. — A 7. § (5) bekezdése szerint a diákigazolvány-igénylőlap aláírása egyúttal az igazolvány kiadója, illetve a kezelője általi személyes adatkezeléshez való hozzájárulásnak is minősül. Ez tulajdonképpen a következő szabály nyakatekert megfogalmazása lenne: „Csak az kaphat diákigazolványt, aki hozzájárul ahhoz, hogy személyes adatait (részben) törvényi felhatalmazás nélkül kezeljék.” Ez a korlátozás a közoktatási, illetve a felsőoktatási törvényből nem vezethető le. 2000/88/II. szám

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes